《送杜景齐归平阳二首 其二》
元代·方回

君住平阳县，无家不读书。计偕今已废，师授未应疏。

兵革崩腾后，衣冠丧荡馀。别怀似难写，吾道竟何如。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。